b'\n_START_ARTICLE_\nCeBIT\n_START_PARAGRAPH_\nCeBIT (vok. Centrum f\xc3\xbcr B\xc3\xbcroautomation, Informationstechnologie und Telekommunikation, liet. Biur\xc5\xb3 automatizavimo, informacini\xc5\xb3 technologij\xc5\xb3 ir telekomunikacij\xc5\xb3 centras) \xe2\x80\x93 did\xc5\xbeiausia pasaulyje kompiuteri\xc5\xb3 ir plataus vartojimo elektronikos \xc4\xafrengini\xc5\xb3 mug\xc4\x97. CeBIT buvo rengiama kasmet, did\xc5\xbeiausiame pasaulyje parod\xc5\xb3 komplekse Hanoveryje, Vokietija._NEWLINE_Su 450 000 m\xc2\xb2 plotu ir 850 000 lankytoj\xc5\xb3 skai\xc4\x8diumi prie\xc5\xa1 pat Interneto bendrovi\xc5\xb3 burbul\xc4\x85, paroda lenk\xc4\x97 kitas tokio tipo parodas, kaip kad COMPUTEX (Taivanas) ir COMDEX (JAV).\n_START_SECTION_\nIstorija\n_START_PARAGRAPH_\nPirm\xc4\x85kart surengta 1970 m. kartu su Hanoverio mug\xc4\x97s naujosios parod\xc5\xb3 sal\xc4\x97s, kuri tuomet buvo did\xc5\xbeiausia pasaulyje, atidarymu. XX a. 9-ajame de\xc5\xa1imtmetyje informacin\xc4\x97s technologijos ir telekomunikacijos nustelb\xc4\x97 kitas Hanoverio mug\xc4\x97s dalis taip smarkiai, kad 1986 m. buvo nuspr\xc4\x99sta atidaryti nauj\xc4\x85 mug\xc4\x99, keturiomis savait\xc4\x97mis anks\xc4\x8diau nei pati Hanoverio mug\xc4\x97. Nuo tada CeBIT prad\xc4\x97jo spar\xc4\x8diai pl\xc4\x97stis, buvo nuspr\xc4\x99sta didesn\xc4\xaf d\xc4\x97mes\xc4\xaf teikti profesionaliajai rinkai, o nam\xc5\xb3 vartotoj\xc5\xb3 rinkai surengti atskir\xc4\x85 rengin\xc4\xaf, kuris vykt\xc5\xb3 vasar\xc4\x85, kas dveji metai. Renginys buvo surengtas tik du kartus (1996 ir 1998 m.) ir v\xc4\x97liau nutrauktas._NEWLINE_Nors 2007 m. CeBIT parodos lankytoj\xc5\xb3 skai\xc4\x8dius buvo krit\xc4\x99s iki apytiksliai 200 000, apie 2010 m. v\xc4\x97l \xc5\xa1oktel\xc4\x97jo ir siek\xc4\x97 334 000. 2008 m. parodos veikla buvo sutrikdyta policijos reid\xc5\xb3, kuri\xc5\xb3 met\xc5\xb3, kaip paai\xc5\xa1k\xc4\x97jo, d\xc4\x97l patent\xc5\xb3 klastojimo buvo sulaikytas 51 eksponentas._NEWLINE_2018 m. lapkri\xc4\x8dio 28 d. \xe2\x80\x9eDeutsche Messe AG\xe2\x80\x9c paskelb\xc4\x97, kad d\xc4\x97l vis ma\xc5\xbe\xc4\x97jan\xc4\x8di\xc5\xb3 lankytoj\xc5\xb3 ir eksponent\xc5\xb3 skai\xc4\x8diaus CeBIT netolimoje ateityje nebebus rengiama. Tokiu ruo\xc5\xbetu CeBIT renginys, vyk\xc4\x99s bir\xc5\xbeelio 11\xe2\x80\x9315 d., buvo paskutinis.'